CELEX: 32010R0505
Language: fi
Date: 2010-06-14 00:00:00
Title: Komission asetus (EU) N:o 505/2010, annettu 14 päivänä kesäkuuta 2010 , ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun Euroopan parlamentin ja neuvoston asetuksen (EY) N:o 854/2004 liitteen II muuttamisesta  (ETA:n kannalta merkityksellinen teksti)

15.6.2010   
            
            
               FI
            
            
               Euroopan unionin virallinen lehti
            
            
               L 149/1
            
         KOMISSION ASETUS (EU) N:o 505/2010,
   annettu 14 päivänä kesäkuuta 2010,
   ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun Euroopan parlamentin ja neuvoston asetuksen (EY) N:o 854/2004 liitteen II muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 17 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 854/2004 vahvistetaan ihmisravinnoksi tarkoitettujen eläinperäisten tuotteiden virallisen valvonnan järjestämistä koskevat erityissäännöt.
            
         
               (2)
            
            
               Asetuksessa (EY) N:o 854/2004 säädetään, että jäsenvaltioiden on varmistettava, että elävien simpukoiden, elävien piikkinahkaisten, elävien vaippaeläinten ja elävien merikotiloiden tuotannon ja markkinoille saattamisen virallinen valvonta suoritetaan mainitun asetuksen liitteessä II kuvatun mukaisesti. Kyseisen liitteen II luvussa annetaan säännökset tuotantoalueiden luokittelemiseksi ja näiden alueiden valvomiseksi.
            
         
               (3)
            
            
               Tuotantoalueet luokitellaan ulostekontaminaation perusteella. Simpukoiden kaltaisiin ravintonsa vedestä suodattaviin eläimiin voi kertyä mikro-organismeja, joista aiheutuu riski kansanterveydelle. Tuotantoalueiden luokittelu perustuu tästä syystä siihen, esiintyykö alueella tiettyjä ulostekontaminaatioon liittyviä mikro-organismeja.
            
         
               (4)
            
            
               Merikotilot eivät yleensä ota ravintoaan suodattamalla, joten ulostekontaminaatioon liittyvien mikro-organismien kertymisen riskiä olisi pidettävä vähäisenä. Ei myöskään ole ilmoitettu mistään epidemiologisista tiedoista, joilla olisi vahvistettu yhteys tuotantoalueiden luokitteluun liittyvien säännösten ja ravintonsa muuten kuin suodattamalla ottaviin merikotiloihin liittyvän kansanterveysriskin välillä.
            
         
               (5)
            
            
               Tieteen kehitys huomioon ottaen tällaiset ravintonsa muuten kuin suodattamalla ottavat merikotilot olisi jätettävä tuotantoalueiden luokitusta koskevien säännösten soveltamisalan ulkopuolelle.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 854/2004 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 139, 30.4.2004, s. 206.
   
      LIITE
      Muutetaan asetuksen (EY) N:o 854/2004 liite II seuraavasti:
      
         ”III LUKU: LUOKITELTUJEN TUOTANTOALUEIDEN ULKOPUOLELLA PYYDETTYJEN PECTINIDAE-HEIMOON KUULUVIEN SIMPUKOIDEN JA RAVINTONSA MUUTEN KUIN SUODATTAMALLA OTTAVIEN ELÄVIEN MERIKOTILOIDEN VIRALLINEN VALVONTA
         Luokiteltujen tuotantoalueiden ulkopuolella pyydettyjen pectinidae-heimoon kuuluvien simpukoiden ja elävien merikotiloiden, jotka eivät ota ravintoaan suodattamalla, virallinen valvonta on suoritettava kalahuutokaupoissa, lähettämöissä ja jalostuslaitoksissa.
         Virallisen valvonnan avulla on todennettava, täyttävätkö elävät simpukat asetuksen (EY) N:o 853/2004 liitteessä III olevan VII jakson V luvussa asetetut terveysvaatimukset ja saman asetuksen liitteessä III olevan VII jakson IX luvussa asetetut muut vaatimukset.”